Sammen med Mourou utviklet hun teknikken som siden har blitt kjent som (CPA), først beskrevet i en artikkel fra 1985. På tidspunktet da Strickland kom inn i gruppen hadde en kommet til et punkt der en strevde med å forsterke ultrakorte laserpulser ytterligere uten at resultatet ble ustabilt eller forsterkermaterialet ble ødelagt. CPA-teknikken løste dette problemet ved at hver laserpuls strekkes ut spektralt og i tid før den forsterkes og til slutt komprimeres tilbake igjen til sin opprinnelige varighet. Teknikken var et gjennombrudd som gjorde det mulig å forsterke laserpulsene langt mer enn det som tidlig hadde vært mulig på en stabil måte.